Diari Oficial de la Generalitat Valenciana


Sumari del DOGV 5606, del 25-09-2007 (2007/11517)

Bases de la convocatòria d'ajudes a organitzacions no governamentals que desenvolupen programes de col·laboració als països empobrits.
--------------------------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/11620


Data del document
:   12-07-2007

Organisme emissor
:   Ajuntament de Vilafranca

Tipus de document
:   Anunci

Descriptors 

:   * Vilafranca
    * suport econòmic
    * organització no governamental
    * ajuda al desenvolupament
    * cooperació internacional
    * ajuda pública

Bases de la convocatòria d'ajudes a organitzacions no governamentals que desenvolupen programes de col·laboració als països empobrits. [2007/11384]  
1. Objecte: convocar i regular la concessió de subvencions econòmiques, per part de l'Ajuntament de Vilafranca, a organitzacions no governamentals per al desenvolupament, que dediquen la seua activitat a la cooperació amb països en vies de desenvolupament.  
2. Dotació pressupostària: 9,664,00?, a càrrec de la partida 788.406.01.  
3. Sol·licituds: podran optar a aquestes ajudes les organitzacions no governamentals amb domicili social o representat a la Comunitat Valenciana que complisquen els següents requisits:   
· Estar legalment constituïdes i inscrites formalment en els corresponents registres.  
· Tenir com a finalitats estatutàries la realització d'activitats relacionades amb la cooperació al desenvolupament i el foment de la solidaritat entre els pobles.  
· Mancar de finalitats de lucre.  
· Gaudir de capacitat jurídica d'obrar.  
· Disposar de l'estructura suficient per a garantir el compliment del seus objectius.  
4. Exclusions   
No s'admetran el projectes:  
Que tinguen com a finalitat el finançament de congressos, jornades, seminaris o altres actes puntuals, així com l'elaboració de publicacions (encara que si poden preveure's els materials necessaris per al desenvolupament del projecte).   
Que tinguen com a finalitat atendre les despeses corrents de manteniment i funcionament de l'entitat.  
El marc territorial del que siga dintre de l'Estat espanyol.   
4. Documentació: les sol·licituds es materialitzaran mitjançant una instància adreçada a l'alcalde president d'aquest ajuntament, i s'hi adjuntarà la documentació següent:  
· Relació de projectes que s'hi presenten. Per a cada projecte s'especificarà una memòria detallada on constarà: el títol del projecte, objectius, ubicació geogràfica del programa (el país beneficiari i la localització detallada de la zona d'actuació i població a qui va dirigit), descripció de les activitats a desenvolupar, pressupost detallat de despeses i ingressos, la quantia o import de la subvenció sol·licitada, la temporalització del projecte (durada indicant les dates d'inici i d'acabament).  
· Memòria descriptiva de les activitats portades a terme per l'entitat durant l'exercici econòmic 2006.  
· Fotocòpia del document nacional d'identitat del representant legal de l'entitat.  
· Acreditació documental, en cas de subjecció, de trobar-se al corrent del compliment de les seues obligacions tributàries i davant la Seguretat Social.  
· Fotocòpia de la documentació acreditativa de la inscripció de l'entitat al registre oficial corresponent.  
· Declaració jurada del representant legal de l'entitat acreditativa de l'autenticitat de les dades aportades, que incloga el compromís de comunicar per escrit a l'Ajuntament qualsevol variació d'estes.  
· La resta de documentació acreditativa de la concurrència dels requisits establerts en la present convocatòria.  
· Fitxa manteniment de tercers.  
5. Criteris prioritaris per a la subvenció de projectes  
· Projectes que preveuen actuacions d'infrastructura (aigua potable, sanejaments), i prioritats socials i necessitats bàsiques (salut, educació, habitatge, cooperatives), que fomenten la preservació del medi ambient.  
· Projectes que contribuisquen a l'autodesenvolupament i a la disminució de la injustícia social.  
6. Termini: el termini de la presentació de sol·licituds serà de 30 dies naturals des de l'endemà de la publicació de l'anunci de la convocatòria en el Diari Oficial de la Comunitat Valenciana.  
7. Lloc de lliurament: les sol·licituds es lliuraran al Registre d'Entrada de l 'Ajuntament de Vilafranca, hauran d'adreçar-se a:  
Ajuntament de Vilafranca  
Regidoria de Serveis Socials  
Avinguda Llosar, 26  
12468 Vilafranca  
o en qualsevol de les formes que determina l'article 38.4 de la Llei 30/1992, de 26 de novembre, Reguladora de Règim Jurídic de les Administracions Públiques i del Procediment Administratiu Comú.  
8. Percentatge de finançament: la participació financera de l'Ajuntament de Vilafranca en els projectes serà com a màxim 80% del cost total del projecte.  
En cas que el projecte estiga cofinançat per altres entitats el total de la mateixa no podrà superar el 100% del projecte.  
9. Pagament de les subvencions: l'import de les subvencions es pagarà en els següents terminis:  
a) El 60% de l'import, a la concessió de la subvenció.  
b) El 40% restant, una vegada acreditada, per la entitat beneficiària o el seu representant, la realització de les despeses equivalents a l'import total de la subvenció concedida.  
El termini màxim per a la justificació de la subvenció serà fins al 30 de juny de 2008. L'incompliment del deure de justificació en el termini establert provocarà l'arxivament de la documentació sense més tràmit, i comportarà la pèrdua de la subvenció.  
Vilafranca, 12 de setembre de 2007.- L'alcalde: Óscar Tena García.